വ്യാജ എഫ്ബി അക്കൌണ്ട് സൃഷ്ടിച്ച് പണം തട്ടാന് ശ്രമം പി.സി.തോമസിന്റെ പരാതി സൈബര് സെല്ലിന് പ്രത്യേക ലേഖകന് പി.സി.തോമസിന്റെ പേരില് വ്യാജ എഫ്ബി അക്കൌണ്ട് സൃഷ്ടിച്ച് അതില് ഒരു ഗൂഗിള് പേ നമ്ബര് നല്കി ആ അക്കൗണ്ടിലേക്ക് പണം അയക്കാനാണ് തട്ടിപ്പുകാര് ആവശ്യപ്പെട്ടത്. ഇതില് സംശയം തോന്നി ചിലര് വിളിച്ചതോടെയാണ് തന്റെ പേരില് തട്ടിപ്പ് നടക്കുന്ന വിവരം തോമസ് അറിയുന്നത്. ഇതിനെ തുടര്ന്നാണ് മറ്റുള്ളവര്ക്ക് മുന്നറിയിപ്പ് നല്കിയ ശേഷം തട്ടിപ്പിനെക്കുറിച്ച് തോമസ് സൈബര് സെല്ലില് പരാതി നല്കിയത്. തിരുവനന്തപുരം: കേരള കോണ്ഗ്രസ് വര്ക്കിംഗ് ചെയര്മാനും, മുന് കേന്ദ്രമന്ത്രിയുമായ പി.സി.തോമസിന്റെ പേരില് വ്യാജ ഫെയ്സ് ബുക്ക് അക്കൌണ്ട് സൃഷ്ടിച്ച് പണം തട്ടാന് ശ്രമം. പി.സി.തോമസിന്റെ പേരിലുള്ള എഫ്ബി അക്കൗണ്ടില് നിന്നും പണം ആവശ്യപ്പെട്ടതായുള്ള സന്ദേശം ലഭിച്ചപ്പോള് ചിലര് പണം അയക്കുന്നുണ്ട് എന്ന് പറഞ്ഞു പി.സി.തോമസിനെ വിളിച്ചതോടെയാണ് തട്ടിപ്പിനെക്കുറിച്ച് തോമസ് ബോധവാനായത്. പണം അയക്കരുത് അത് തട്ടിപ്പ് ആണെന്ന് പറഞ്ഞു തടഞ്ഞ ശേഷം തോമസ് സൈബര് സെല്ലില് പരാതി നല്കി. പണം തട്ടിപ്പിന് ശ്രമിച്ചത് ഗൂഗിള് പേ അക്കൌണ്ട് നമ്ബര് നല്കി പി.സി.തോമസിന്റെ പേരില് വ്യാജ എഫ്ബി അക്കൌണ്ട് സൃഷ്ടിച്ച് അതില് ഒരു ഗൂഗിള് പേ നമ്ബര് നല്കി ആ അക്കൗണ്ടിലേക്ക് പണം അയക്കാനാണ് തട്ടിപ്പുകാര് ആവശ്യപ്പെട്ടത്. ഇതില് സംശയം തോന്നി ചിലര് വിളിച്ചതോടെയാണ് തന്റെ പേരില് തട്ടിപ്പ് നടക്കുന്ന വിവരം തോമസ് അറിയുന്നത്. ഇതിനെ തുടര്ന്നാണ് മറ്റുള്ളവര്ക്ക് മുന്നറിയിപ്പ് നല്കിയ ശേഷം തട്ടിപ്പിനെക്കുറിച്ച് തോമസ് സൈബര് സെല്ലില് പരാതി നല്കിയത്. വ്യാജ ഫേസ്ബുക്ക് അക്കൗണ്ട് ഉണ്ടാക്കി ഒരുപാടുപേരേ കബളിപ്പിക്കുന്ന പദ്ധതികള് ആവിഷ്കരിക്കുന്ന വ൯ തട്ടിപ്പുകാരെ സൂക്ഷിക്കണമെന്ന് പി. സി. തോമസ് ലോഗിന് കേരളയോട് പറഞ്ഞു. തട്ടിപ്പിനെക്കുറിച്ച് തോമസ് പറഞ്ഞത്: എന്റെ പേരിലുള്ള ഫേസ്ബുക്ക് അക്കൗണ്ട് ആണ് തട്ടിപ്പുകാര് ആധാരമാക്കിയത്. എനിക്ക് എന്തോ വലിയ അത്യാവശ്യം വന്നതിനാല്, ഫേസ്ബുക്കിലെ കൂട്ടുകാരോട്, എന്നെ അടിയന്തരമായി സഹായിക്കണം എന്നും, കുറച്ചു രൂപ അയച്ചു തരണം എന്നും, പറഞ്ഞുകൊണ്ടുള്ള എന്റെ അഭ്യ൪ത്ഥനയായാണ് ഫേസ്ബുക്കില് വന്നത്. എ൯റെ വ്യാജ അക്കൗണ്ട് തുടങ്ങിയതാണെന്ന് ആര്ക്കും മനസ്സിലാവുകയില്ല. വിവരം അറിഞ്ഞ ഉടനെ തന്നെ ഉള്ള സത്യം ഫേസ്ബുക്ക് അക്കൗണ്ടില് എല്ലാവരെയും അറിയിച്ചു കൊണ്ട് ഞാ൯ പോസ്റ്റിട്ടു. അല്ലെങ്കില് പലരും അകപ്പെട്ടു പോകുമായിരുന്നു. അങ്ങനെ പോയില്ല. മറിച്ച് എന്നെ വിളിച്ച്, അത്യാവശ്യമെങ്കില് സഹിക്കാന് തയ്യാറായി, പലരും പറയുകയുണ്ടായി. അവരാട് തുക അയക്കരുത് എന്ന് ഞാന് അറിയിച്ചു . ഇന്നലെത്തന്നെ സൈബര്സെല്ലിലും മറ്റു പോലീസ് മേഖലകളിലും ഞാ൯ പരാതികള് കൊടുത്തിട്ടുണ്ട്. കുറ്റവാളികളെ നിയമത്തിനു മുന്നില് കൊണ്ടുവരണം ഒരു ഗൂഗിള് പേ അക്കൗണ്ടിലേക്ക് പണം അയക്കണം എന്ന്, വ്യാജ അക്കൗണ്ടില് നിന്ന് പറഞ്ഞതുകൊണ്ട് , പ്രതികളെ പിടിക്കാന് അതൊരു നല്ല തെളിവാണെന്ന് ഞാന് കരുതുന്നു. ആ അക്കൗണ്ടിന്റെ ഫോണ് നമ്ബര് വ്യക്തമായി കാണുന്നുണ്ട്. എങ്ങനെയും അവരെ കണ്ടുപിടിക്കാ൯ ഈ നമ്ബ൪ പ്രയോജനപ്പെടും. ഇനിയും ആരും ഇതുപോലെ കബളിക്കപ്പെടാതിരിക്കാന് പ്രതികളെ പിടിച്ചു നിയമത്തിനു മുന്നില് കൊണ്ടു വന്നേ പറ്റൂ. പോലീസ് കാര്യമായ പരിശ്രമം നടത്തുന്നുണ്ട്. എല്ലാവരും ജാഗ്രത പുലര്ത്തണമെന്നും ഐടി മേഖലയെ ദുരുപയോഗപ്പെടുത്തി തട്ടിപ്പുകള് വേറെയും നടക്കുന്നുണ്ടെന്നും സംശയമില്ലെന്ന് പി സി തോമസ് പറയുന്നു.